CELEX: 22021D1846
Language: mt
Date: 2021-10-13 00:00:00
Title: Deċiżjoni Nru 2/2021 tal-Kumitat tal-Ambaxxaturi AKP-UE tat-13 ta' Ottubru 2021 li tagħti kwittanza lid-Diretturtaċ-Ċentru Tekniku ta' Kooperazzjoni Agrikola u Rurali (ĊTA) fir-rigward tal-implimentazzjoni tal-baġit tiegħugħas-sena finanzjarja 2020 [2021/1846]

22.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 376/3
               
            
         DEĊIŻJONI Nru 2/2021 TAL-KUMITAT TAL-AMBAXXATURI AKP-UE
         tat-13 ta' Ottubru 2021
         li tagħti kwittanza lid-Diretturtaċ-Ċentru Tekniku ta' Kooperazzjoni Agrikola u Rurali (ĊTA) fir-rigward tal-implimentazzjoni tal-baġit tiegħugħas-sena finanzjarja 2020 [2021/1846]
         IL-KUMITAT TAL-AMBAXXATURI AKP-UE,
         Wara li kkunsidra l-Ftehim ta' Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra (1), u b'mod partikolari l-Artikolu 2(6) tal-Anness III tiegħu,
         Wara li kkunsidra d-Deċiżjoni Nru 2/2020 tal-Kumitat tal-Ambaxxaturi AKP-UE tal-4 ta Diċembru 2020 biex tiġi emendata d-Deċiżjoni Nru 3/2019 tal-Kumitat tal-Ambaxxaturi AKP-UE biex jiġu adottati miżuri tranżizzjonali skont l-Artikolu 95(4) tal-Ftehim ta' Sħubija AKP-UE (2),
         Wara li kkunsidra d-Deċiżjoni Nru 5/2013 tal-Kumitat tal-Ambaxxaturi AKP-UE tas-7 ta' Novembru 2013 dwar l-Istatuti taċ-Ċentru Tekniku ta' Kooperazzjoni Agrikola u Rurali (ĊTA) (3), u b'mod partikolari l-Artikolu 4(2) tal-Anness tiegħu,
         Wara li kkunsidra d-Deċiżjoni Nru 3/2006 tal-Kumitat tal-Ambaxxaturi AKP-KE tas-27 ta' Settembru 2006 dwar ir-Regolament Finanzjarju taċ-Ċentru Tekniku ta' Kooperazzjoni Agrikola u Rurali (ĊTA) (4), b'mod partikolari l-Artikolu 26(5) tiegħu,
         Wara li kkunsidra d-dikjarazzjonijiet finanzjarji taċ-Ċentru Tekniku ta' Kooperazzjoni Agrikola u Rurali għas-sena finanzjarja 2020 li ntemmet fil-31 ta' Diċembru 2020,
         Wara li kkunsidra r-rapporti tal-Awdituri dwar id-dikjarazzjonijiet finanzjarji għas-sena finanzjarja 2020,
         Wara li ħa nota tal-approvazzjoni, mill-Bord taċ-Ċentru, tad-dikjarazzjonijiet finanzjarji taċ-Ċentru Tekniku ta' Kooperazzjoni Agrikola u Rurali għas-sena finanzjarja 2020, abbażi tal-eżami tar-rapport tal-awditjar,
         Billi:
         
                     (1)
                  
                  
                     Id-dħul taċ-Ċentru għas-sena finanzjarja 2020 ikkonsista prinċipalment minn kontribuzzjonijiet mill-Fond Ewropew għall-Iżvilupp, li jammonta għal EUR 13 833 000 minn total ta' EUR 15 279 000.
                  
               
                     (2)
                  
                  
                     L-implimentazzjoni ġenerali tal-baġit taċ-Ċentru mid-Direttur matul is-sena finanzjarja 2020 kienet tali li jenħtieġ li d-Direttur jingħata kwittanza fir-rigward tal-implimentazzjoni ta' dak il-baġit,
                  
               IDDEĊIEDA KIF ĠEJ:
         
            Artikolu Uniku
            Il-Kumitat, fuq il-bażi tar-rapport tal-Awdituri u d-dikjarazzjonijiet finanzjarji għas-sena finanzjarja korrispondenti, b'dan jagħti kwittanza lid-Direttur taċ-Ċentru Tekniku ta' Kooperazzjoni Agrikola u Rurali fir-rigward tal-implimentazzjoni tal-baġit tiegħu għas-sena finanzjarja 2020.
         
         
            Magħmul fi Brussell, it-13 ta’ Ottubru 2021.
            
               
                  Għall-Kumitat tal-Ambaxxaturi AKP-UE
               
               
                  Il-President
               
               Iztok JARC
            
         
         
            (1)  ĠU L 317, 15.12.2000, p. 3.
         
            (2)  ĠU L 420, 14.12.2020, p. 32.
         
            (3)  ĠU L 309, 19.11.2013, p. 50.
         
            (4)  ĠU L 350, 12.12.2006, p. 1.